અત્રે ઉલ્લેખનીય છે કે ફરિયાદીની દીકરી વૃંદાબેન અમદાવાદ ખાતે પોલીસ કોન્સ્ટેબલ તરીકે ફરજ બજાવી રહ્યા છે અને આ ચોરીની ફરિયાદ સંદર્ભે તેમની માતા સાથે તે પણ ફરિયાદ નોંધાવા આવેલ હતા પરંતુ પોલીસ દ્વારા ફરિયાદીની અરજી લઇ બે દિવસ સુધી ધક્કા ખવડાવી ફરિયાદ નોંધાતા ન હોય ફરિયાદી અને તેમની બે દીકરીઓ હેરાન પરેશાન થઈ રહી હતી જ્યારે પોલીસ જ પોલીસનો સાથ ન આપે તો સામાન્ય વ્યક્તિઓની ચોરીની ફરિયાદ લખાવવામાં કેવી દશા થઈ રહી હશે એ તો ભગવાન જાણે. . આ ચોરીની ફરિયાદ નોંધાવવા માટે ફરિયાદીએ મક્કમતાથી ગઈ કાલે બપોરથી રાત સુધી પોલીસ સ્ટેશનની બહાર બેસી જ્યાં સુધી ફરિયાદ નોંધાય ત્યાં સુધી ઘરે જવાનો નનૈયો ભણ્યો બાદમાં સ્ટેટ કંટ્રોલમાં ફોન કરી સમગ્ર હકીકતથી વાકેફ કરેલ બાદ મોડી રાત્રે પોલીસને આ ચોરીની ફરિયાદ નોંધવાની ફરજ પડી છે.